### Beslutning

Godkendt.

### Sagsfremstilling

## Resume og sagens baggrund

Administrationen fremlægger Forslag til Tillæg nr. 8 til [adresse] 2021-2032 for et boligområde og et rekreativt område på [adresse]. Sagen lægger op til Kommunalbestyrelsens beslutning om at fremlægge planforslaget i offentlig høring.

Kommunalbestyrelsen besluttede den 14. september 2022 at sælge området nord for [adresse] og igangsætte planprocessen for udarbejdelsen af et nyt plangrundlag for området. [adresse] og processen bygger på Helhedsplan for [adresse], som er godkendt af Kommunalbestyrelsen den 26. maj 2021. Helhedsplanen har fokus på at udlægge nye boligområder i tæt samspil med landskabet og naturen på [adresse].

## Indstillinger

Direktøren indstiller, at

1. Forslag til tillæg nr. 8 til [adresse] 2021-2032 godkendes til offentlig fremlæggelse i 4 uger.
2. Afgørelse om, at der ikke skal gennemføres en miljøvurdering af planforslaget, offentliggøres med klagefrist på 4 uger.
3. Administrationen bemyndiges til at foretage nødvendige redaktionelle ændringer til planforslaget forinden offentlig bekendtgørelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund*
I 2020 blev der igangsat en planlægning for [adresse] med henblik på at understøtte en fleksibel bosætning, som i højere grad skulle sikre, at planlægningen gav mulighed for at imødekomme forespørgslen på forskellige boligtyper. Ligeledes har landskabet ændret sig gennem bl.a. anlæggelsen af vejen Herredsåsen, og der er opstået en ny sø i området.
Resultatet blev en helhedsplan for [adresse], hvis væsentligste principper er at sikre de store herlighedsværdier i form af landskabet og naturen på [adresse] samt at udlægge nogle boligområder med tæt tilknytning til landskabet. Helhedsplanen udmøntes nu gennem dette kommuneplantillæg ved at udlægge hhv. et attraktivt boligområde og et større, grønt rekreativt område med stor landskabs- og naturværdi.

Området er omfattet af gældende Lokalplan nr. 513, men er aldrig blevet fuldt realiseret.

Planforslaget omhandler kun området nord for vejen Herredsåsen, som er solgt til en projektudvikler. Det resterende område omfattet af Helhedsplanen for Herredsåsen vil først blive behandlet, når der indgået konkrete aftaler med andre projektudviklere.

*Forslag til kommuneplantillæg*Forslag til kommuneplantillæg nr. 8 er vedlagt som bilag 1.

Kommuneplantillægget har til formål at at ændre afgrænsningen mellem boligområde og rekreativt område, hvorved området udlagt til bolig reduceres og det rekreative område forøges. Det rekreative område foreslås tilbageført fra byzone til landzone.

Kommuneplantillægget udlægger et stort areal til rekreativ anvendelse (landskab og natur) og udlægger et mindre boligområde, men med mulighed for højere udnyttelsesgrad - herved fortættes bebyggelsen, og der skabes et mere markant byggeri, som kan spille op i mod og iscenesætte det store landskab på [adresse], og som stadig opfylder den ønskede boligudbygning iht. Kalundborg Kommuneplan 2021-2032. Ved fortætningen spares der ressourcer på anlæggelse af veje, og mere flora og fauna bevares uberørt. For at imødekomme en fleksibel bosætning giver planrammen for boligområdet mulighed for forskellig typer byggeri; tæt-lav bebyggelse såvel som etagebebyggelse på op til fire etager.

Landskabet, som friholdes for bebyggelse, byder på et lettere kuperet terræn med flotte udsigter, et vådområde og to naturbeskyttede søer, et beskyttet overdrev og flere fortidsminder. I planlægningen er det væsentligt at sikre landskabs- og naturværdien og indtænke den i et samspil med bebyggelsen. Inden for planlægningsområdet findes flere trampestier, hvis funktion skal bevares.

*Indkaldelse af ideer og forslag*Administrationen har indkaldt ideer og forslag til planlægningen, og der er modtaget to bidrag fra hhv. Danmarks Naturfredningsforening (DN)  og en privat projektudvikler/ejer af naboareal. Bidraget fra DN giver et godt indblik i den værdifulde natur, som er i området, og hvordan den bør sikres. Andet bidrag omhandler forslag til et nyt udlæg af et boligområde uden for planlægningsområdet. De indkomne bidrag har ikke givet anledning til at ændre planlægningen, idet begge primært omhandler områder udenfor planlægningsområdet. Dog er oplysningerne om naturen bragt i spil i screeningen for miljøvurdering.

*Miljøscreening*Der er gennemført en screening af kommuneplantillægget efter lov om miljøvurdering af planer og programmer, jf. bilag 2. På baggrund af screeningen vurderer administrationen, at planforslaget ikke vil få væsentlig indvirkning på miljøet, hvorfor det ikke er omfattet af krav om en egentlig miljøvurdering.

*Parallelt forløb med Forslag til Lokalplan nr. 589*Parallelt med Forslag til Tillæg nr. 8, er udarbejdet Forslag til Lokalplan nr. 589, der fremlægges selvstændigt på samme møde.

*Konsekvenser for gældende planlægning*Kommuneplantillægget skal give afsæt til at ophæve en del af Lokalplan nr. 513 og overføre arealet fra byzone til landzone. Det gælder for det område, som udlægges til grønt rekreativt område.

*Administrationen anbefaler*Administrationen anbefaler, at planforslaget godkendes og fremlægges offentligt i 4 uger.

## Økonomiske konsekvenser

Ingen.

### Sagens forløb

10-08-2023 Teknik- og Miljøudvalget
Anbefales.
23-08-2023 Økonomiudvalget
Anbefales.